་མོ་ཡི་བུ། །ཆུ་བོ་ཡ་མའི་ན་གླིང་བཟང་པོ་བཞུགས། །ཁ་ཆེའི་ཡུལ་
ན་ཐུབ་པ་གསེར་བེའུ། །ནུབ་གླིང་བྷ་ར་དྷྭ་ཛ་གསེར་ཅན་བཞུགས། །སྒྲ་མི་སྙན་ན་པན་ཆེན་བ་ཀུ་
ལ། །པྲི་ཡང་ཀུ་ན་གནས་བརྟན་སྒྲ་གཅན་འཛིན། །བྱ་རྒོད་སྤུངས་པར་དགྲ་བཅོམ་ལམ་ཕྲན་
བརྟེན། །ཤར་གླིང་བྷ་ར་རྡོ་ཛ་བསོད་སྙོམས་ལེན། །སུམ་ཅུ་རྩ་གསུམ་འཕགས་པ་ལམ་བསྟན་
བཞུགས། །ངོས་ཡངས་རི་ལ་སྡོམ་བཙུན་ཀླུ་ཡི་སྡེ། །རི་རྒྱལ་བྷི་ཧུ་ལ་ན་སྦེད་བྱེད་བཞུགས། །གངས་
རིའི་རྒྱལ་པོ་མི་ཕྱེད་པ་བཞུགས་ཏེ། །འཕགས་ཆེན་གནས་བརྟན་རྒྱལ་པོ་བཅུ་དྲུག་པོ། །རེ་རེ་
བཞིན་ཡང་དགྲ་བཅོམ་དུ་མས་བསྐོར། །ཞེས་གསུངས་པ་ལྟར་རོ། །གངས་རི་ཆེན་པོའི་ཏི་སེ་ཞེས་
བྱ་བ་ནི་འཛམ་གླིང་གི་ཆུ་རླུང་ཐམས་ཅད་གང་ནས་འབབ་པའི་ཆུ་འགོ་ཡིན་ཞིང་། ལྷག་པར་
གནས་དེ་ནས་ཆུ་ཀླུང་ཆེན་པོ་གངྒཱ། སིནྡྷུ། སི་ཏ་པཀྵུ་སྟེ་ཆུ་བོ་ཆེན་པོ་བཞི་ཡང་འབབ་པར་གསུངས།
གངས་རི་ཆེན་པོའི་མདུན་ན་མ་དྲོོས་པའི་མཚོ། །ཡོད་པར་སྟོན་པ་འཁོར་བཅས་བྱོན་ནས་ལས་ཀྱི་རྒྱུ་
བ་ལུང་བསྟན་བྱིན་གྱི་རླབས་སོ། ཞེས་གོ་བའི་ཕྱིར་དུ་རྡོ་ལེབ་ཆེན་པོ་ཞིག་གིས་ཞབས་ཀྱི་རྗེས་
གནང་བ་མཛད་པར་དང་། རྗེ་བཙུན་མི་ལ་དང་པན་ཆེན་མ་ཏི་དྷྭ་ཛས་འཁོར་ལོ་སྡོམ་པའི་ཕོ་བྲང་དུ་
གཟིགས་པ་སོགས་གསར་རྙིང་རིས་བྲལ་གྱི་མཁས་གྲུབ་དུ་མས་ངོས་འཛིན་མཛད་པ་དང་། ཁྱད་
པར་དུ་དཔལ་ལྡན་ཨ་ཏི་ཤས་གཎྜིའི་སྒྲ་གསན་ཞིང་ཡན་ལག་འབྱུང་འཁོར་བཅས་ཀྱི་གདུགས་ཚོད་
ཀྱི་གྲལ་དུ་ཕེབས་པ་དང་། འབྲོམ་སྟོན་རིན་པོ་ཆེ་ཡེལ་པ་བཞུགས་དུས་གནས་བརྟན་བསྒྲེས་པ་
ཞིག་གིས་ཕྱག་མཛད་པ་ནས། ཇོ་བོ་ཆེན་པོས་བཀའ་ལེགས་པར་བགོས་པའི་དགེ་སློང་ཡིན་
ན། ད་ཡུན་མི་རིང་པར་བྲག་རྒྱབ་དུ་བཙུན་ཆུང་ཞིག་འོང་གིས་ལོ་རེ་རེ་གཉིས་གཉིས་དགེ་འདུན་གྱི་
གཉེར་འདྲ་བར་བྱེད་འཚལ་རྒྱལ་བ་ཁྱེད་ཀྱིས་སྐྱོང་བར་ཞུ། རེ་ཞིག་ང་ཡང་གངས་རི་ཆེན་པོ་ཏི་སེ་
279

ལ་འགྲོའམ་གསུངས། འབྲོམ་རིན་པོ་ཆེས། དགེ་བསྙེན་རྒན་པོ་རི་བོང་འདྲ་བ་ཞིག་ལ་ཁོང་གངས་
ཀྱི་སེང་གེ་འདྲ་བ་ཞིག་འདུད་དུ་འོང་སྐད་དེ་དགོད་རེ་བྲོ་ཞེས་གསུངས་སོ། །ཡང་ཇོ་བོ་རྗེ་སྙེ་ཐང་ན་
བཞུགས་དུས་ལན་གཅིག་འབྲོམ་སྟོན་རིན་པོ་ཆེར་ཡུག་གཅིག་མི་སྣང་བས་འབྲོམ་སྟོན་གར་བཞུད་
ཞུས་པས། ང་གནས་བརྟན་སྤྱན་འདྲེན་དུ་སོང་བ་ཡིན་གསུང་པའི་མོད་ལ་གནས་བརྟན་བསྒྲེས་པོ་
གཅིག་བྱུང་བ་ལ། ཇོ་བོ་རྗེས་ལྡང་བ་དང་། ལེགས་སྦྱར་གྱི་གསུང་གླེང་མཛད་པ་ལ་དེ་སུ་ལགས་
ཞུས་པས། དེ་གནས་བརྟན་ཡན་ལག་འབྱུང་ཡིན་གསུངས། ༈ གནས་བརྟན་མ་ཕམ་གྱི་བཞུགས་
གནས་དྲང་སྲོང་རིའི་ངོས་ཤེལ་ལམ། དྲང་སྲོང་ཨུ་ཤི་རིའི་ངོག་ཞེས་ཀྱང་འབྱུང་། འགའ་ཞིག་དྲང་
སྲོང་རི་ཞེས་ཟེར་རོ། །དྲང་སྲོང་ཨུ་ཤི་ར་ཞེས་པས་ལུས་གནས་ཡུལ་དུ་འགྱུར་བས་བདེན་ཚིག་
བརྗོད་ནས་བྱུང་བར་གྲགས་ཞེས་སྔོན་གྱི་ཡིག་རྙིང་ལས་བྱུང་མཁས་གྲུབ་དམ་པ་མང་པོའི་བྱིན་གྱིས་
བརླབས་པའི་གནས་སུ། ཉི་ཟླ་ཡི་རི་བོ་དཔལ་འབར་ལ་ངོས་འཛིན་ཀྱང་མཛད་དོ། །ལོ་མ་བདུན་
པའི་རི་ཕུག་ཅེས་པ་ནི། སྔོན་དྲང་སྲོང་ལོ་མ་བདུན་པ་ཞེས་པས་བདེན་ཚིག་བརྗོད་
པས་མཉན་ཡོད་ཤར་བསྟན་གྱི་རི་ཞེས་པ་བྲག་ཕུག་ངོ་མཚར་བའི་ཕུག་དེར་ལོ་མ་བདུན་པའི་རི་
ཕུག་ཅེས་གྲགས། དྲང་སྲོང་ལོ་མ་བདུན་པ་གནས་བརྟན་སེང་ལྡེང་ནགས་ལ་དད་དེ་རང་གི་བསྟི་
གནས་ཕུལ། དྲང་སྲོང་ལོ་མ་བདུན་པ་ཡང་ནགས་ན་གནས་ལས་ཆོས་ཐོས་པས་དགྲ་བཅོམ་པ་ཐོབ་
བོ། །བྱིན་གྱིས་བརླབས་ནས་གནས་ལྡན་རི་པདྨ་རི་མཐོ་ཡིན་པར་གྲགས། ཟངས་གླིང་ནི་འཛམ་
གླིང་གི་ཆར་གཏོགས་འཛམ་གླིང་དང་ཟངས་གླིང་བར་དུ་ཆུས་ཀྱང་མ་བཅད། རྒྱ་གར་གྱི་གྲོང་ཁྱེར་
དྲུག་དང་ཤམྦྷ་ལའི་ཁོངས་སུ་ཡང་མ་འདུ། རྒྱ་གར་ནུབ་ཕྱོགས་ཉེ་བས་རྒྱ་གར་བྱང་ཕྱོགས་ཞེས་ཀ་
ཆེན་ཡོངས་འཛིན་པས་གསུངས་ཤིང་རྒྱ་གར་ཤར་ཕྱོགས་སུ་ཡོད་པར་པན་ཆེན་དཔལ་ལྡན་ཡེ་ཤེས་
ཀྱི་བཤད་པས་འདི་ནི་དཔྱད་པར་བྱ་བའི་གནས་སོ། །གནས་དེར་རིན་ཆེན་སྣ་ཚོགས་འབྱུང་བའི་
བྲག་ཕུག་ངོ་མཚར་བ་ཡོད་པ་རིན་པོ་ཆེ་དུ་མས་བཀང་སྟེ་གནས་བརྟན་དུས་ལྡན་ལ་ཕུལ་བས་
གདུལ་བྱའི་དོན་དུ་བཞེས་ཏེ་སྡེ་སྣོད་གསུམ་གྱི་ཆོས་སྟོན་ཞིང་བཞུགས་སོ། །༈ སེང་ག་ལའི་གླིང་ནི་
རྒྱལ་པོ་སེང་གེ་རལ་པ་ཅན་གྱི་བུ་སེང་ག་ལས་ལྷོ་ཕྱོགས་རྒྱ་མཚོའི་འགྲམ་སྲིན་མོ་ཁྲུང་ཁྲུང་གཞོན་ནུ་
མ་ཚར་བཅད་པའི་གནས་སུ་གྲོང་ཁྱེར་བརྩེགས་པས་སེངྒ་ལའི་གླིང་ཞེས་གྲགས།༈ ཆུ་བོ་ཡ་མུ་ནའི་
ནང་དུ་ཀླུ་ཡི་ཕོ་བྲང་ངོ་མཚར་བ་ཡོད་པ་ཀླུ་རྣམས་ཀྱི་གནས་བརྟན་ལ་ཕུལ་བར་གྲགས་པ་དང་། ཆུ་
བོ་ཡ་མུ་ན་དང་། གངྒཱ་གཉིས་ཀྱི་བར་ན་ཡོད་ཅེས་ཀྱང་འབྱུང་ངོ་། །ད་ལྟ་ཉེ་བའི་གནས་དཔལ་ཆེན་
280

ཆུ་བོ་རི་ཡིན་པར་གྲགས།༈ ཁ་ཆེ་གུར་གུམ་ཅན་གྱི་རི་ནི་རྒྱ་གར་ནུབ་ཕྱོགས་ན་ཡོད་དོ། །༈ གནས་
བརྟན་གསེར་ཅན་ནི་ནུབ་བ་ལང་སྤྱོད་ཀྱི་འོད་ཟེར་འབྱུང་བའི་གནས་ན། འཁོར་དགྲ་བཅོམ་པ་
བདུན་བརྒྱ་དང་བཅས་པ་བཞུགས་སོ། །༈ བྱང་གི་སྒྲ་མི་སྙན་སྤོས་བརྩེགས་ཞེས་པའི་བྲག་ཕུག་ན་
གནས་བརྟན་ཤིང་ཤུན་ཅན་འཁོར་དང་བཅས་པ་ཐུབ་བསྟན་མི་ནུབ་པ་འཛིན་ཞིང་སྐྱོང་བཞིན་དུ་
བཞུགས་སོ། །༈ འཛམ་གླིང་བྱང་ཕྱོགས་ན་རིན་པོ་ཆེ་སྣ་ཚོགས་ལས་གྲུབ་པའི་ཕོ་བྲང་གྲོང་ཁྱེར་ངོ་
མཚར་བ་ཡོད་དེ་པྲི་ཡང་ཀུའི་གླིང་ཞེས་གྲགས་སོ། །༈ བྱ་རྒོད་ཕུང་པོའི་རི་ནི་ཡུལ་དབུས་ཀྱི་གྲོང་
ཁྱེར་དྲུག་གི་ནང་ཚན་རྒྱལ་པོའི་ཁབ་ནའོ། །༈ ཤར་གྱི་ལུས་འཕགས་གླིང་ལག་ཉའི་རི་དྲང་
སྲོང་འབྱུང་བའི་གནས་ཀྱི་དབུས་སུ་བདེ་བ་འབྱུང་བའི་ཕུག་དེར་གང་གིས་བསམ་གཏན་བསྒོམ་ཀྱང་
མྱུར་དུ་བསམ་གཏན་ཐོབ་པས་ན་བདེ་བ་འབྱུང་བའི་ཕུག་ཅེས་པ་གྲགས་པ་དེར་གནས་བརྟན་བསོད་
སྙོམས་ལེན་འཁོར་དང་བཅས་པས་སོ། །༈ སུམ་ཅུ་རྩ་གསུམ་མེ་ཏོག་སྙིང་པོ་ནི་ལྟ་ན་སྡུག་གི་བྱང་
ཕྱོགས་སུ་དྲང་སྲོང་གི་བསྟི་གནས་བྲག་ཕུག་སུམ་ཚུགས་པ་རྣམ་པར་རྒྱལ་བའི་ཁང་བཟང་ལས་ལྷག་
པ་ཞིག་ཡོད་དོ། །༈ རི་ཡི་རྒྱལ་པོ་ངོས་ཡངས་དང་ངོས་གཡང་དང་སྐྱ་བོ་སོགས་སུ་ངོས་འཛིན་ཞིང་
རྒྱལ་པོའི་ཁབ་ཀྱི་རི་ལ་ངོས་འཛིན་གནང་ཡང་། བདག་གི་སྐྱབས་མགོན་རིག་འཛིན་མཆོག་
གིས་ཡེལ་ཕུག་གནས་བརྟན་ཡར་རྫོང་ལ་ངོས་འཛིན་མཛད་དེ་བསམ་གཏན་སྒོམ་པའི་གནས་ཁྱད་
པར་ཅན་རི་མཐོ་ཞིང་ངོས་ཡངས་པའོ། །ཞེས་གསུངས་ཞིང་ངོས་ཐམས་ཅད་གཡང་བས་ཁྱབ་པར་
བཤད་པའང་ཡོད་དོ། །༈ རིའི་རྒྱལ་པོ་བྷི་ཧུ་ལ་ཞེས་པ་སྔོན་ལྷ་རྣམས་ཀྱིས་ཆེད་དུ་བཅོས་པ་དེའི་
མིང་ལ་བྷི་ཧུ་ལ་ཞེས་པའི་དབུས་ན་སེངྒེ་འབྱུང་བའི་ཕུག་ཅེས་ཡོད་པར་བཤད།༈ རི་བོ་གངས་ཅན་
ནི་བྱང་ཕྱོགས་ཤམྦྷ་ལ་དང་ཉེ་བར་བཞུགས་ཤིང་ཡུལ་ཉེར་བཞིའི་ནང་ཚན་ཀཻ་ལ་ཤ་རིར་གནས་
བརྟན་པི་ལན་དང་སྲུང་དབང་གི་བུ་འཁོར་དང་བཅས་པའི་ཐུབ་པའི་བསྟན་པ་ཉམས་པ་མེད་པར་
བཟུང་སྟེ་སེམས་ཅན་གྱི་དོན་དཔག་ཏུ་མེད་པར་མཛད་ཅིང་བཞུགས་སོ། །གནས་བརྟན་གྱི་སྦྱིན་
བདག་སྤྲུལ་པའི་ཆོས་རྒྱལ་རྣམས་ལ་བསྟོད་པ་ནི། འཕགས་བོད་རྒྱ་ནག་སྤྲུལ་པའི་ཆོས་རྒྱལ་
ཚོགས། །བསྟན་པ་སྤེལ་མཛད་རྣམས་ལ་ཕྱག་འཚལ་ལོ། །ཞེས་པའི་དོན། ལི་ཡུལ་ལུང་བསྟན་པའི་
མདོ་ལས། རྒྱལ་པོ་བི་ཛ་ཡ་སམྦྷ་བ་ཞེས་པའི་ཡུལ། ཙ་ར་མ་ཞེས་པར་ཐུབ་དབང་གནས་བརྟན་དང་
བཅས་པ་སྤྱན་དྲངས་ཤིང་རིན་པོ་ཆེའི་སྣོད་དང་བཤོས་གཙང་བཟང་པོར་ཕུལ་བ་རྣམས་གཏེར་དུ་
སྦས་ཏེ་མ་འོངས་སྙིགས་མའི་དུས་སུ་དགེ་འདུན་རྣམས་འཚོ་བའི་ཕོངས་པ་ལ་འོག་ནས་འབྱུང་བར་
281

ལུང་བསྟན། གཉིས་པ་རྒྱ་ནག་ཧན་མིང་དྷིའི་རྒྱལ་པོའི་རིང་ལ་དགྲ་བཅོམ་པ་གཅིག་དང་པཎྜི་ཏ་
གཉིས་ཀྱི་སྐུ་གསུང་ཐུགས་རྟེན་སྤྱན་འདྲེན་པ་དང་ཆོས་བསྒྱུར་བ་སོགས་ཀྱི་ཐོག་མར་སྲོལ་
བཏོད། དེ་ནས་རིམ་བཞིན་ཐང་ཛུའི་ཛུང་གི་རྒྱལ་པོའི་དུས་སུ་གནས་བརྟན་བཅུ་དྲུག་རྒྱ་ནག་ཏུ་
ཕེབས་ནས་དབྱར་གནས་མཛད་ཅིང་གནས་བརྟན་ལུང་བསྟན་པའི་མདོ་སྡེ་སོགས་གསུངས། བློན་
པོ་རྣམས་ཀྱིས་བཞུགས་པར་ཞུས་པས་སྐུ་འབག་རེ་བཞེ་ང་དང་དེས་སེམས་ཅན་གྱི་དོན་འགྱུར་རོ་
གསུངས། དེ་ནས་ལོ་ལྔ་ལོན་པ་ན་སྟོན་པའི་ཞལ་ཚབ་ཇོ་བོ་ཤཱཀྱ་མུ་ནེ་ཡང་རྒྱ་ནག་ཏུ་ཕེབས་ཤིང་
མངའ་ཐང་ལོངས་སྤྱོད་རྒྱ་ཆེར་འཕེལ། གསུམ་པ་བོད་འདིར་གངས་རིའི་མགོན་པོ་འཕགས་
མཆོག་སྤྱན་རས་གཟིགས་མི་རྗེའི་རྣམ་པར་བྱོན་པ་སྲོང་བཙན་སྒམ་པོ་ནས་བཟུང་བྱང་སེམས་སྤྲུལ་
པའི་རྒྱལ་པོ་རྣམས་ཀྱིས་བསྟན་པ་དར་བར་མཛད། ཆོས་རྒྱལ་ཁྲི་སྲོང་ལྡེའུ་བཙན་དུས་སུ་མཁན་པོ་
བོ་དྷི་ས་ཏྭ་སྤྱན་དྲངས་ནས། གནས་བརྟན་སྒྲ་གཅན་འཛིན་ནས་བརྒྱུད་པའི་མཁན་བརྒྱུད་དར་བར་
མཛད་དེ་སད་མི་བདུན་སོགས་རབ་ཏུ་བྱུང་། ཇོ་བོ་རྗེ་བོད་དུ་བྱོན་སྐབས་སུ་གནས་བརྟན་མཆོད་
པའི་ཆོ་ག་དང་། བྲིས་སྐུ་རྒྱ་གར་ལུགས་ཆོས་གོས་རྣམ་གསུམ་བཞེས་པ་ཤ་སྟག་བཞེངས། རྒྱ་ནག་
ཏུ་བྱོན་པའི་གནས་བརྟན་གྱི་འདྲ་སྐུ་ཀླུ་མེས་འབྲོམ་ཆུང་བས་རྒྱ་ནག་ནས་དཔེ་བཤུས་པའི་བྱིན་
རླབས་ཅན་དེང་སང་སྤེལ་བར་བཞུགས། དེ་ལ་དཔེ་བཤུས་ཏེ་སེ་སྤྱིལ་བུ་པས་བཞེངས། སེ་སྤྱིལ་བུ་
བ་ཞལ་ནས་གནས་བརྟན་འདི་རྣམས་བྱིན་རླབས་ཤིན་ཏུ་ཆེ་བར་འདུག ང་ཡང་འདི་རྣམས་བཞིན་ཏུ་
མགོ་ཡེ་ཡེ་རེ་བའི་བར་དུ་ཐུབ་པར་འདུག་གསུངས། ཇོ་བོ་རྗེ་བོད་འདིར་བྱོན་དུས་སྣར་ཐང་
གི་ཐད་དུ་ཕེབས་པ་ན། འདིར་གནས་བརྟན་གྱི་སྤྲུལ་པ་འབྱུང་ཞེས་ལུང་བསྟན་པ་ལྟར་གནས་བརྟན་
རྣམས་ཀྱིས་བྱིན་རླབས་ཀྱི་སྣར་ཐང་དུ་ཐོག་མར་དགེ་སློང་བཞི་སྡེ་ཆགས་
ནས་ཇེ་འཕེལ་དུ་སོང་སྟེ་སྔོན་དུ་དགེ་འདུན་སུམ་སྟོང་ལྷག་ཙམ་འདུས་ཅེས་གྲགས་སོ། །ཀླུ་མེས་ཀྱི་
རྒྱའི་ཡིག་ཚང་བཀོད་པའི་ལོ་རྒྱུས་ལས། ཞིང་མཆོག་དམ་པ་གངས་རིའི་ཁྲོད་འདིར་ཡང་། །བཤེས་
གཉེན་དམ་པ་རྣམས་ཀྱི་ཚུལ་བཟུང་ནས། །འགྲོ་རྣམས་ཕན་བདེའི་ལམ་ལ་འགོད་མཛད་
པའི། །གནས་བརྟན་རྣམས་ཀྱི་སྤྲུལ་པ་དུ་མར་འབྱུང་། །གང་དག་ཐུབ་པའི་བསྟན་པ་འཛིན་
པ་དང་། །འགྲོ་བའི་སྡུག་བསྔལ་མུན་པ་སེལ་འདོད་ན། །ཐུབ་པ་མཆོག་དང་གནས་བརྟན་བཅུ་དྲུག་
གི །གསོལ་འདེབས་དག་ལ་ཀུན་ཏུ་བརྩོན་པར་རིགས། །དུག་ལྔ་བདུད་བཞི་སྒྲིབ་པ་གཉིས་དང་
ནི། །འཇིགས་པ་བརྒྱད་སོགས་ཉེ་བར་འཚེ་བ་རྣམས། །མ་ལུས་ཞི་བར་འདོད་
282

ན་ཐུབ་དབང་དང་། །དགྲ་བཅོམ་རྣམས་ལ་གསོལ་བ་འདེབས་པར་རིགས། །ཚེ་དང་བསོད་
ནམས་དཔལ་འབྱོར་རྒྱས་པ་དང་། །མཐུན་པའི་རྐྱེན་རྣམས་འགྲུབ་པར་འདོད་ན་ཡང་། །དེ་བཞིན་
གཤེགས་དང་དེ་ཡི་སྲས་རྣམས་ལ། །མཆོད་པའི་སྤྲིན་ཕུང་དུ་མས་མཆོད་པར་རིགས། །དེ་ལས་བྱུང་
བའི་དགེ་བ་རྒྱ་ཆེན་དེས། །བདག་དང་མཐའ་ཡས་འགྲོ་བ་མ་ལུས་པ། །དག་པ་ས་གསུམ་དག་ལ་
གནས་ནས་ཀྱང་། །ཉན་ཐོས་ཚུལ་དུ་སྲིད་པ་ཇི་སྲིད་པར། །རྣམ་ཐར་གནས་ནི་བསྟན་པ་སྐྱོང་མཛད་
པ། གནས་བརྟན་རྣམས་ཀྱི་གོ་འཕང་ཐོབ་པར་ཤོག །ཅེས་གསུངས་པ་ལྟར་ཕན་ཡོན་དང་དགོས་
ཆེད་ཤེས་པར་བྱའོ། །དེའང་གཏེར་ཆེན་ཆོས་ཀྱི་རྒྱལ་པོ་མཆོག་གྱུར་གླིང་པས་འོག་མིན་ཀརྨའི་
གདན་ས་བསྟན་འགྲོའི་དུས་ཀྱི་རིམ་གྲོར་དབྱར་གནས་ཐོག་མར་འཛུག་པའི་སྐབས་སུ་དག་པའི་
སྣང་བར་རི་བོ་མཐོན་པོ་ཞིག་གི་རྩེར་གནས་བརྟན་བསྒྲེས་པ་ཞིག་ལ་དགྲ་བཅོམ་མང་པོས་བསྐོར་
བ་གཅིག་གཟིགས་པས། དེ་གནས་བརྟན་ཡན་ལག་འབྱུང་ཡིན་ནམ་གསུང་པ་དང་། ཡང་
སྐབས་ཤིག་གནས་བརྟན་འཁོར་བཅས་ནམ་མཁའ་ལ་བྱོན་པ་ཞིག་མནལ་ལམ་དུ་བྱུང་བ་ནི་གནས་
བརྟན་མ་ཕམ་པ་ཡིན་འདྲ་ཞེས་ཞལ་བཞེས་གནང་བ་དང་། ཡང་སྐབས་ཞིག་རིག་འཛིན་མཆོག་གི་
སྣམ་སྦྱར་གསོལ་ནས་གཎྜི་བསྐུལ་བ་ཐུགས་ལ་དྲན་འདུག་གསུངས་པ་དེ་ནི་སྟོན་པའི་སྤྱན་སྔར་
གནས་བརྟན་མ་འགགས་པ་ཡིན་པའི་སྔོན་གྱི་གནས་རྗེས་སུ་དྲན་པའོ། །ཁྱད་པར་འབྲོག་གི་གླ་བ་
རྐང་གཅིག་གི་ལྷོ་ངོས་སུ་ཤིང་བྱའི་མགོ་ཟླའི་ཚེས་བཅོ་ལྔ་རྗེ་བཙུན་འཕགས་
པ་འཇམ་དཔལ་བྲིཀྵའི་ཤིང་གི་སྡོང་པོ་ལས་སྐུ་བལྟམས་པའི་དུས་ཆེན་ལ་ཕེབས་པའི་སྐབས་སུ་
གནས་བརྟན་ཀླུའི་ཕྱག་རྒྱ་འཁོར་དགྲ་བཅོམ་པ་དང་བཅས་ཞལ་གཟིགས་ཤིང་གནས་དེ་ལའང་
གནས་བརྟན་སྒང་ཞེས་མཚན་གསོལ་ཞིང་ལྷ་ལྡན་ཇོ་བོའི་ཞབས་བརྟན་རྟེན་མཆོག་འགྱུར་མེད་གླིང་
གི་གདན་ས་ཐོག་མར་བཞེངས་པ་དང་། མདོ་སྔགས་བསྟན་པ་སྤེལ་ཚུལ་གྱི་ལུང་བྱང་སོགས་གསང་
བའི་རྣམ་ཐར་ངོ་མཚར་བ་དུ་མ་ཞིག་བཞུགས་པ་ལས། འདིར་སྐལ་ལྡན་དད་པ་བསྐྱེད་
ཕྱིར་འཕགས་པ་དགྲ་བཅོམ་གནས་བརྟན་རྣམས་ཀྱི་གཟིགས་སྣང་སློབ་ཚོགས་ཀུན་ལ་སེངྒེ་ནི་སྒྲ་
ཆེན་པོར་བསྒྲགས་པས་ལོག་རྟོག་ཐེ་ཚོམ་གྱི་ཝ་ཚོགས་སྐྲག་པར་མཛད་ནས་དགེ་ལེགས་ཡེ་ཤེས་ཀྱི་
གཎྜི་བསྐུལ་བ་པོ་སྣོད་ལྡན་སློབ་མའི་ཚོགས་དང་། ཁྱད་པར་དགེ་སློང་སྡོམ་བཙུན་སྡེ་སྣོད་འཛིན་
པ་ཀརྨ་ཤེས་རབ་དཔལ་བཟང་པོས་ནན་ཏན་ཆེན་པོས། ༧རིག་འཛིན་མཆོག་ལ་ཞུ་བསྐུལ་བགྱིས་
ནས་གསོལ་འདེབས་མཛད་གྲུབ་པ་དང་། རང་ལ་འདིའི་འགྲེལ་བ་ཞིག་ལ་འུར་བྲིས་ཞེས་
283

བཀའ་སྩལ་སྤྱི་བོར་ཕེབས་པ་གཙུག་ཏུ་མཆོད་ནས། མཁས་གྲུབ་དམ་པ་མང་པོས་མཛད་པའི་
རྣམ་ཐར་ལོ་རྒྱུས་རྣམས་གུང་སྤྲད་དེ་རྒྱས་བསྡུས་འཚམས་པར་རློམས་ཏེ། གནས་བརྟན་འདུལ་
བ་འཛིན་པའི་རྗེས་སུ་འཇུག་པ་གཏེར་ཆེན་ཨེ་ཝཾ་ཆོས་སྒར་གྱི་མཁན་པོ། ༧ཀརྨ་སངས་རྒྱས་
ཆོས་འཕེལ་ལམ། པདྨ་དྲི་མེད་བློ་གྲོས་རིན་ཆེན་ཡེལ་ཕུག་གནས་བརྟན་སྒང་ནས་དབུ་བཟུང་
ཞིང་འོག་མིན་ཀརྨའི་གདན་སར་མེ་ཕོ་སྟག་ལོ་དཔྱིད་ཟླ་ར་བའི་ཚེས་གཅིག་ལ་རྫོགས་པར་བྲིས་
པ་འདིས་ཀྱང་རྒྱལ་བའི་བསྟན་པ་རིན་པོ་ཆེ་ཕྱོགས་དུས་ཀུན་ཏུ་དར་ཞིང་རྒྱས་ལ་ཡུན་རིང་དུ་གནས་
པར་གྱུར་ཅིག དགེའོ།། །།